|  |  |
| --- | --- |
| **Tantárgy** neve: **Beszédtechnika NBP\_GP195G2** | **Kreditértéke: 2** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”**100% **gyakorlat** | |
| A **tanóra típusa**: szeminárium és **óraszáma**: **30** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők: Az ismeretelsajátításban hangsúlyos a beszédtechnikai elemek gyakoroltatása. Egyéni, páros, kiscsoportos formában a beszédgyakorlatok végzése, megfigyelése és feeadback adás.** | |
| A **számonkérés** módja: **gyakorlati jegy** | |
| A tantárgy **tantervi helye**: **4. félév** | |
| Előtanulmányi feltételek: **Logopédiai alkalmassági vizsga NBP\_GP233A0** | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja:**  A hallgatók beszédtechnikai készségének fejlesztése: elméleti alapozással, gyakorlati példákon keresztül tudatosítsák a beszédfolyamat automatizmusát annak részekre bontása által, a különböző technikák megtanulásával a magyar köznyelv normatív használatát sajátítsák el. Megismerjék azokat a gyakorlatokat, amelyek segítségével hatékonyan képesek javítani a beszéd akusztikáját.  **A tantárgy tartalma:**   * A beszéd mint a nyelvi kommunikáció eszköze. * Beszédszervek és légzőszervek működése. Légzőgyakorlatok. * A hangadás. Különféle szöveges és szövegmentes hanggyakorlatok. * Az artikuláció I. A magánhangzók képzése. * Az artikuláció II. A mássalhangzók képzése. * Artikulációs gyakorlatok (r, sz, z, c, s, zs, cs, s-zs-cs, sz-z-c hangzócsoport gyakorlatai) * Szupraszegmentális sajátosságok I. (a beszéd dallama, hangsúlyviszonyok) * Szupraszegmentális sajátosságok II. (tempó, szünet, ritmus, hangerő, hangszínezet) * Prezentáció I. * Prezentáció II. | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| ***Kötelező irodalom:***   * Fábián Zsuzsanna: *A hatásos beszéd mestersége.* Grafotip Kft. 2005. * Gósy Mária: *Fonetika, a beszéd tudománya.* Osiris Kiadó. 2004. * Montágh Imre: *Tiszta beszéd.* Holnap kiadó. 2016. * Thoroczkay Miklósné: *Beszédtechnikai gyakorlókönyv.* Holnap Kiadó. 2013.   ***Ajánlott irodalom:***   * Hernádi Sándor: *Íráspróbák, beszédtornák.* Mozaik Kiadó. 1993. * Montágh Imre–Montághné Riener Nelli–Vinczéné Bíró Etelka: *Gyakori beszédhibák a gyermekkorban.* Holnap Kiadó. 2011. | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| **a) tudása**   * Ismeri a beszédtechnika alapjait és hanghigiénés elemeit. * Tisztában van azzal, hogy a beszéd a munkaeszköze. * Alapos ismeretekkel rendelkezik a hang, a beszéd, a beszélt és írott nyelv fejlődéséről   **b) képességei**   * Beszédtechnikája tudatos, képes a jó hanghigiéné kialakítására. * Képes mások és saját beszédének elemzésére   **c) attitűdje**   * Szakmai, nyelvi készségeit az élethosszig tartó tanulás jegyében karbantartja és fejleszti. * Személyiségét előítélet-mentesség, tolerancia, szociális érzékenység, segítő attitűd jellemzi, inkluzív és multikulturális szemlélettel rendelkezik, törekszik a kulturális önazonosság megőrzésének, ápolásának elősegítésére és a gyermekközösségbe történő beilleszkedés támogatására.   **d) autonómiája és felelőssége**   * Felelősséggel tartozik saját személyiségének sokoldalú, harmonikus kibontakoztatásáért, amelyet a beszédtanulás segít. | |
| **Tantárgy felelőse: Dr. Lőrincz Julianna, főiskolai tanár** | |
| **Tantárgy oktatásába bevont oktatók: Fábián Zsuzsanna mesterlogopédus, óraadó** | |